title: Decizia (UE) 2015/1894 a Consiliului din 5 octombrie 2015 privind încheierea Protocolului dintre Uniunea Europeană și Republica Capului Verde de stabilire a posibilităților de pescuit și a contribuției financiare prevăzute prin Acordul de parteneriat în sectorul pescuitului dintre Comunitatea Europeană și Republica Capului Verde

text:
               22.10.2015

               RO

               Jurnalul Oficial al Uniunii Europene

               L 277/4

         DECIZIA (UE) 2015/1894 A CONSILIULUI
   din 5 octombrie 2015
   privind încheierea Protocolului dintre Uniunea Europeană și Republica Capului Verde de stabilire a posibilităților de pescuit și a contribuției financiare prevăzute prin Acordul de parteneriat în sectorul pescuitului dintre Comunitatea Europeană și Republica Capului Verde
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 coroborat cu articolul 218 alineatul (6) litera (a) și cu articolul 218 alineatul (7),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               La 19 decembrie 2006, Consiliul a aprobat, prin adoptarea Regulamentului (CE) nr. 2027/2006 (1), Acordul de parteneriat în sectorul pescuitului dintre Comunitatea Europeană și Republica Capului Verde (denumit în continuare „acordul”). Protocolul convenit între Uniunea Europeană și Republica Capului Verde de stabilire a posibilităților de pescuit și a contribuției financiare prevăzute prin acordul de parteneriat dintre cele două părți (2) a expirat la 31 august 2014.

               (2)

               Uniunea a negociat cu Republica Capului Verde un nou protocol (denumit în continuare „protocolul”) la acord care oferă navelor din Uniune posibilități de pescuit în zona de pescuit asupra căreia Republica Capului Verde exercită suveranitatea sau jurisdicția în materie de pescuit.

               (3)

               Prin Decizia 2014/948/UE (3), Consiliul a autorizat semnarea și aplicarea provizorie a protocolului, sub rezerva încheierii sale ulterioare.

               (4)

               Acordul a instituit o comisie mixtă însărcinată cu controlul aplicării acordului. În plus, conform protocolului, comisia mixtă poate aproba anumite modificări ale acestuia. Pentru a facilita aprobarea modificărilor respective, este oportună abilitarea Comisiei Europene, sub rezerva îndeplinirii unor condiții specifice, pentru a le aproba conform unei proceduri simplificate.

               (5)

               Este oportun ca protocolul să fie aprobat,

         ADOPTĂ PREZENTA DECIZIE:
   Articolul 1
   Se aprobă, în numele Uniunii, Protocolul dintre Uniunea Europeană și Republica Capului Verde de stabilire a posibilităților de pescuit și a contribuției financiare prevăzute prin Acordul de parteneriat în sectorul pescuitului dintre Comunitatea Europeană și Republica Capului Verde.
   Articolul 2
   Președintele Consiliului efectează, în numele Uniunii, notificarea prevăzută la articolul 16 din protocol.
   Articolul 3
   Comisia Europeană este împuternicită să aprobe, în numele Uniunii, modificările aduse protocolului în cadrul comisiei mixte, cu respectarea dispozițiilor și condițiilor stabilite în anexa la prezenta decizie și la articolul 9 din acord.
   Articolul 4
   Prezenta decizie intră în vigoare la data adoptării.

      Adoptată la Luxemburg, 5 octombrie 2015.

            Pentru Consiliu

            Președintele

         N. SCHMIT

      (1)  Regulamentul (CE) nr. 2027/2006 al Consiliului din 19 decembrie 2006 privind încheierea Acordului de parteneriat în sectorul pescuitului între Comunitatea Europeană și Republica Capului Verde (JO L 414, 30.12.2006, p. 1).

      (2)  JO L 181, 9.7.2011, p. 2.

      (3)  Decizia 2014/948/UE a Consiliului din 15 decembrie 2014 privind semnarea, în numele Uniunii Europene, și aplicarea cu titlu provizoriu a Protocolului dintre Uniunea Europeană și Republica Capului Verde de stabilire a posibilităților de pescuit și a contribuției financiare prevăzute prin Acordul de parteneriat în sectorul pescuitului dintre Comunitatea Europeană și Republica Capului Verde (JO L 369, 24.12.2014, p. 1).

      ANEXĂ

         Sfera de competență și procedura pentru stabilirea poziției Uniunii în cadrul comisiei mixte

                  1.

                  Comisia este autorizată să negocieze cu Republica Capului Verde și, după caz, sub rezerva respectării punctului 3 din prezenta anexă, să aprobe modificările aduse protocolului în ceea ce privește următoarele aspecte:

                              (a)

                              revizuirea posibilităților de pescuit, ajustarea proporțională a contribuției financiare și efectuarea modificărilor necesare în conformitate cu articolul 5 din protocol;

                              (b)

                              decizia privind modalitățile sprijinului sectorial în conformitate cu articolul 3 din protocol;

                              (c)

                              adaptarea dispozițiilor referitoare la condițiile de exercitare a activităților de pescuit și a normelor de aplicare a protocolului și a anexelor, în conformitate cu articolul 5 alineatul (2) din protocol;

                              (d)

                              adoptarea măsurilor referitoare la gestionarea durabilă a resurselor halieutice care afectează activitatea navelor din Uniune, în conformitate cu articolul 4 alineatele (4) și (6) din protocol.

                  2.

                  În cadrul comisiei mixte instituite în temeiul articolului 9 din acord, Uniunea:

                              (a)

                              acționează în conformitate cu obiectivele pe care le urmărește în cadrul politicii comune în sectorul pescuitului;

                              (b)

                              se conformează concluziilor Consiliului din 19 martie 2012 referitoare la comunicarea privind dimensiunea externă a politicii comune în sectorul pescuitului;

                              (c)

                              încurajează poziții care sunt compatibile cu normele pertinente adoptate de organizațiile regionale de gestionare a pescuitului.

                  3.

                  Atunci când se prevede adoptarea, în cadrul unei reuniuni a comisiei mixte, a unei decizii privind modificări ale protocolului, astfel cum se prevede la punctul 1, se iau măsurile necesare pentru ca poziția care urmează să fie exprimată în numele Uniunii să țină seama de cele mai recente informații relevante de ordin statistic, biologic sau de altă natură transmise Comisiei.
                  În acest scop și pe baza informațiilor respective, serviciile Comisiei transmit Consiliului sau grupurilor de pregătire ale acestuia, spre examinare și aprobare, un document care prezintă în detaliu elementele specifice ale poziției propuse a Uniunii, cu suficient timp înainte de reuniunea relevantă a comisiei mixte.
                  În ceea ce privește aspectele menționate la punctul 1 litera (a), Consiliul aprobă cu majoritate calificată poziția propusă a Uniunii. În celelalte cazuri, poziția Uniunii propusă în documentul de pregătire este considerată aprobată, cu excepția cazului în care un anumit număr de state membre, echivalând cu o minoritate de blocare, formulează obiecții cu ocazia unei reuniuni a grupului de pregătire al Consiliului sau într-un termen de douăzeci de zile de la primirea documentului de pregătire, oricare dintre aceste date este mai recentă. În caz de obiecții, chestiunea respectivă este retrimisă Consiliului.
                  În cazul în care, în cadrul unor reuniuni ulterioare, inclusiv la fața locului, nu se poate ajunge la un acord astfel încât poziția Uniunii să ia în considerare noile elemente, chestiunea este transmisă Consiliului sau grupurilor sale de pregătire.
                  Comisia este invitată să ia, în timp util, orice măsură necesară ca urmare a deciziei Comisiei mixte, inclusiv, după caz, publicarea deciziei relevante în Jurnalul Oficial al Uniunii Europene și prezentarea eventualelor propuneri necesare pentru punerea în aplicare a deciziei respective.


title: Decizia Comisiei din 29 octombrie 2002 privind poziția Comunității Europene în ceea ce privește adaptarea la progresul tehnic a Regulamentelor nr. 3, 7, 14, 16, 23, 34, 37, 38, 43, 48, 50, 67, 75, 77, 87, 91, 105 și 113 ale Comisiei Economice pentru Europa a Organizației Națiunilor Unite

text:
Anunţ juridic important

|

32002D0853

Jurnalul Oficial L 299 , 01/11/2002 p. 0053 - 0054 ediţie specială în limba cehă capitol 11 volum 44 p. 32  - 33 ediţie specială în limba estonă capitol 11 volum 44 p. 32  - 33 ediţie specială în limba maghiară capitol 11 volum 44 p. 32  - 33 ediţie specială în limba lituaniană capitol 11 volum 44 p. 32  - 33 LV.ES capitol 11 volum 44 p. 32  - 33 MT.ES capitol 11 volum 44 p. 32  - 33 PL.ES capitol 11 volum 44 p. 32  - 33 SK.ES capitol 11 volum 44 p. 32  - 33 ediţie specială în limba slovenă capitol 11 volum 44 p. 32  - 33

		20021029Decizia Comisieidin 29 octombrie 2002privind poziția Comunității Europene în ceea ce privește adaptarea la progresul tehnic a Regulamentelor nr. 3, 7, 14, 16, 23, 34, 37, 38, 43, 48, 50, 67, 75, 77, 87, 91, 105 și 113 ale Comisiei Economice pentru Europa a Organizației Națiunilor Unite(2002/853/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații [1], în special articolul 4 alineatul (2) prima liniuță,întrucât:(1) În cazul în care o propunere de adaptare la progresul tehnic a unui regulament al Comisiei Economice pentru Europa a Organizației Națiunilor Unite anexat la acordul revizuit din 1958 – regulament care creează obligații pentru Comunitate în temeiul dispozițiilor anexei II la Decizia 97/836/CE – este supusă votului comitetului de administrație înființat în conformitate cu articolul 1 alineatul (2) din acordul menționat anterior, votul pe care Comisia este solicitată să îl exprime poate fi adoptat în conformitate cu procedura aplicabilă adaptărilor tehnice ale directivelor privind omologarea de tip a vehiculelor.(2) Având în vedere experiența dobândită și progresul tehnic, în prezent este necesară adaptarea cerințelor privind anumite elemente sau caracteristici care fac obiectul Regulamentelor CEE-ONU nr. 3, 7, 14, 16, 23, 34, 37, 38, 43, 48, 50, 67, 75, 77, 87, 91, 105 și 113.(3) Măsurile prevăzute de prezenta decizie sunt în conformitate cu avizul Comitetului pentru adaptarea la progresul tehnic înființat în temeiul Directivei 70/156/CEE a Consiliului din 6 februarie 1970 privind apropierea legislațiilor statelor membre privind omologarea de tip a autovehiculelor și a remorcilor acestora [2], astfel cum a fost modificată ultima dată prin Directiva 2001/116/CE a Parlamentului European și a Consiliului [3],DECIDE:Articol unicComunitatea Europeană emite un vot favorabil asupra documentelor menționate în anexă cu ocazia votului din ședința comitetului de administrație care are loc la data de 12 noiembrie 2002 cu ocazia celei de-a o sută douăzeci și opta reuniuni a "Forumului mondial de armonizare a regulamentelor privind vehiculele" al Comisiei Economice pentru Europa a Organizației Națiunilor Unite sau, după caz, atunci când sunt supuse la vot într-o ședință ulterioară.Adoptată la Bruxelles, 29 octombrie 2002.Pentru ComisieErkki LiikanenMembru al Comisiei[1] JO L 346, 17.12.1997, p. 78.[2] JO L 42, 23.2.1970, p. 1.[3] JO L 18, 21.1.2002, p. 1.--------------------------------------------------20021029ANEXĂVotul Comunității Europene se referă la următoarele documente:Regulamentul nr. 3 | TRANS/WP. 29/2002/51 |Regulamentul nr. 7 | TRANS/WP. 29/2002/52 |Regulamentul nr. 14 | TRANS/WP. 29/2002/69 |Regulamentul nr. 16 | TRANS/WP. 29/2002/70 |Regulamentul nr. 23 | TRANS/WP. 29/2002/53 |Regulamentul nr. 34 | TRANS/WP. 29/2002/14 TRANS/WP. 29/2002/14/Add. 1 |Regulamentul nr. 37 | TRANS/WP. 29/2002/54 |Regulamentul nr. 38 | TRANS/WP. 29/2002/55 |Regulamentul nr. 43 | TRANS/WP. 29/2002/64 TRANS/WP. 29/2002/64/Corr. 1 |Regulamentul nr. 48 | TRANS/WP. 29/2002/56 |Regulamentul nr. 50 | TRANS/WP. 29/2002/57 |Regulamentul nr. 67 | TRANS/WP. 29/2002/72 |Regulamentul nr. 75 | TRANS/WP. 29/2002/45/Rev. 1 |Regulamentul nr. 77 | TRANS/WP. 29/2002/58 |Regulamentul nr. 87 | TRANS/WP. 29/2002/59 |Regulamentul nr. 91 | TRANS/WP. 29/2002/60 |Regulamentul nr. 105 | TRANS/WP. 29/2002/75 |Regulamentul nr. 113 | TRANS/WP. 29/2002/61 |--------------------------------------------------


title: 2009/301/CE: Decizia Comisiei din 25 martie 2009 de instituire a unui Grup de experți la nivel înalt pentru bibliotecile digitale

text:
               28.3.2009

               RO

               Jurnalul Oficial al Uniunii Europene

               L 82/9

      DECIZIA COMISIEI

   din 25 martie 2009
   de instituire a unui Grup de experți la nivel înalt pentru bibliotecile digitale
   (2009/301/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât:

               (1)

               Articolul 157 din Tratatul de instituire a Comunității Europene a încredințat Comunității și statelor membre sarcina de a garanta existența condițiilor necesare pentru competitivitate în domeniul industriei comunitare. În conformitate cu articolul 151, Comunitatea contribuie la înflorirea culturilor statelor membre, respectând diversitatea națională și regională și punând în același timp în evidență moștenirea culturală comună.

               (2)

               Comunicarea Comisiei „i2010 – O societate informațională europeană pentru creștere și ocuparea forței de muncă” (1) a anunțat o inițiativă-pilot privind bibliotecile digitale.

               (3)

               Comunicarea Comisiei „i2010: biblioteci digitale” (2) a anunțat constituirea unui Grup de experți la nivel înalt pentru bibliotecile digitale, care va consilia Comisia cu privire la modul cel mai potrivit de abordare a provocărilor organizaționale, juridice și tehnice la nivel european.

               (4)

               Respectivul grup de experți a fost instituit prin Decizia 2006/178/CE a Comisiei (3), care a expirat la 31 decembrie 2008. Date fiind unele nevoi suplimentare, este necesar ca prezenta decizie să-i permită grupului să își continue activitatea în 2009.

               (5)

               Grupul trebuie să contribuie la realizarea unei viziuni strategice comune pentru bibliotecile digitale europene.

               (6)

               Grupul trebuie să fie alcătuit din experți cu o calificare superioară și competențe în domeniul bibliotecilor digitale, numiți cu titlu personal.

               (7)

               În 2009, grupul trebuie să abordeze chestiuni legate de drepturi de autor și de conservarea datelor, aferente bibliotecilor digitale, precum și accesul la informațiile științifice. Aceste chestiuni cuprind, în speță, excepții și limitări, acorduri voluntare pentru a stimula accesibilitatea online a conținutului acoperit de drepturi de autor, conținutul generat de utilizatori, accesul deschis la informații științifice și accesul la datele de cercetare și conservarea acestora.

               (8)

               Grupul trebuie, de asemenea, să monitorizeze adoptarea soluțiilor prezentate în rapoartele adoptate anterior, mai ales în domeniul operelor „orfane” și al edițiilor epuizate.

               (9)

               Este necesară definirea unor norme privind divulgarea informațiilor de către membrii grupului, fără a aduce atingere normelor Comisiei privind securitatea, astfel cum sunt prevăzute în anexa la Decizia 2001/844/CE, CECO, Euratom a Comisiei (4).

               (10)

               Datele cu caracter personal referitoare la membrii grupului trebuie prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (5).

               (11)

               Este necesar să se stabilească o perioadă de aplicare a prezentei decizii,

         DECIDE:
   Articolul 1
   Grupul de experți la nivel înalt pentru bibliotecile digitale
   Se înființează „Grupul de experți la nivel înalt pentru bibliotecile digitale”, denumit în continuare „grupul”.
   Articolul 2
   Misiune
   Misiunea grupului este:

               (a)

               să recomande Comisiei modul cel mai potrivit de abordare a provocărilor organizaționale, juridice și tehnice la nivel european;

               (b)

               să contribuie la realizarea unei viziuni strategice comune pentru bibliotecile digitale europene.

         Articolul 3
   Consultare
   Comisia poate consulta grupul cu privire la orice chestiune referitoare la implementarea inițiativei privind bibliotecile digitale.
   Articolul 4
   Componența – Numirea membrilor
   (1)   Grupul este compus din cel mult 20 de membri.
   (2)   Directorul general al DG Societatea Informațională și Media numește membrii grupului de experți dintre specialiștii cu competențe în domeniile la care se face referire la articolele 2 și 3.
   (3)   Membrii sunt numiți cu titlu personal în calitate de experți la nivel înalt în domeniul bibliotecilor digitale și fac recomandări Comisiei independent de orice influențe externe.
   (4)   Membrii sunt numiți astfel încât să se garanteze, în limita posibilului, un echilibru adecvat în ceea ce privește competențele, originea geografică și sexul.
   (5)   Grupul include experți din următoarele categorii:

               —

               instituții în care se stochează informații (biblioteci, arhive, muzee);

               —

               autori, editori și furnizori de conținut informațional;

               —

               sectorul tehnologiei informației și comunicațiilor (de exemplu, motoare de căutare, furnizori de tehnologie);

               —

               organizații științifice și de cercetare, sfera academică.

         (6)   Membrii nu pot desemna un supleant care să îi înlocuiască.
   (7)   Membrii sunt numiți pentru un mandat care se încheie la 31 decembrie 2009.
   (8)   Membrii care nu mai sunt în măsură să contribuie în mod eficient la deliberările grupului, care demisionează sau care nu îndeplinesc condițiile prevăzute la alineatul (3) din prezentul articol sau la articolul 287 din tratat pot fi înlocuiți pe perioada rămasă din mandatul lor.
   (9)   Membrii grupului semnează un document prin care se angajează să acționeze în interes public, precum și o declarație care atestă absența sau existența oricărui interes care le poate compromite obiectivitatea.
   (10)   Numele membrilor se colectează, se prelucrează și se publică în conformitate cu Regulamentul (CE) nr. 45/2001. Numele membrilor se publică pe site-ul web al bibliotecilor digitale i2010.
   Articolul 5
   Mod de funcționare
   (1)   Grupul este prezidat de Comisie.
   (2)   În acord cu Comisia, se pot înființa subgrupuri care să examineze aspecte specifice, pe baza unui mandat stabilit de grup. Aceste subgrupuri se dizolvă odată cu îndeplinirea mandatului lor.
   (3)   În cazul în care acest lucru este util și/sau necesar, reprezentantul Comisiei poate invita observatori sau experți, în special cei cu competențe speciale privind un anumit subiect de pe ordinea de zi, să participe la deliberările grupului sau ale subgrupurilor.
   (4)   Informațiile obținute cu ocazia participării la deliberările grupului sau ale unui subgrup nu sunt divulgate în cazul în care, în opinia Comisiei, aceste informații se referă la aspecte confidențiale.
   (5)   Grupul și subgrupurile acestuia se reunesc în mod normal la sediul Comisiei în conformitate cu procedurile și programul stabilite de aceasta. Serviciile de secretariat sunt asigurate de Comisie. La reuniunile grupului și ale subgrupurilor acestuia pot participa și alți funcționari ai Comisiei interesați de lucrări.
   (6)   Grupul își stabilește regulamentul de procedură pe baza regulamentului standard de procedură adoptat de Comisie.
   (7)   Comisia poate publica orice rezumat, concluzie, concluzie parțială sau document de lucru al grupului în versiunea lingvistică originală a documentului în cauză.
   Articolul 6
   Cheltuieli aferente reuniunilor
   Comisia rambursează cheltuielile de călătorie și, după caz, cheltuielile de ședere ale membrilor, experților și observatorilor efectuate în cadrul activităților grupului, în conformitate cu normele Comisiei privind rambursarea cheltuielilor experților externi.
   Membrii, experții și observatorii nu sunt remunerați pentru serviciile prestate.
   Cheltuielile aferente reuniunilor se rambursează în limita bugetului anual alocat grupului de către serviciile competente ale Comisiei.
   Articolul 7
   Expirare
   Prezenta decizie expiră la 31 decembrie 2009.

      Adoptată la Bruxelles, 25 martie 2009.

            Pentru Comisie

         Viviane REDING

            Membru al Comisiei

      (1)  COM(2005) 229 final.

      (2)  COM(2005) 465 final.

      (3)  JO L 63, 4.3.2006, p. 25.

      (4)  JO L 317, 3.12.2001, p. 1.

      (5)  JO L 8, 12.1.2001, p. 1.


title: Decizia Consiliului din 18 decembrie 1962 de stabilire a autorității împuternicite să facă numiri pentru comisia de control

text:
Anunţ juridic important

|

31963D0032

Jurnalul Oficial 012 , 25/01/1963 p. 0139 - 0139 ediţie specială finlandeză: capitol 1 volum 1 p. 0024  ediţie specială suedeză: capitol 1 volum 1 p. 0024  ediţie specială în limba cehă capitol 01 volum 01 p. 13  - 13 ediţie specială în limba estonă capitol 01 volum 01 p. 13  - 13 ediţie specială în limba maghiară capitol 01 volum 01 p. 13  - 13 ediţie specială în limba lituaniană capitol 01 volum 01 p. 13  - 13 LV.ES capitol 01 volum 01 p. 13  - 13 MT.ES capitol 01 volum 01 p. 13  - 13 PL.ES capitol 01 volum 01 p. 13  - 13 SK.ES capitol 01 volum 01 p. 13  - 13 ediţie specială în limba slovenă capitol 01 volum 01 p. 13  - 13

		19621218Decizia Consiliuluidin 18 decembrie 1962de stabilire a autorității împuternicite să facă numiri pentru comisia de control(62/32/CEE)CONSILIUL COMUNITĂȚII ECONOMICE EUROPENE,având în vedere articolul 2 din Statutul funcționarilor Comunităților și articolul 6 din Regimul aplicabil celorlalți agenți,având în vedere articolul 10 primul paragraf din statutul din 15 mai 1959 al comisiei de control,DECIDE:Articol unicAtribuțiile încredințate autorității împuternicite să facă numiri prin Statutul funcționarilor, precum și autorității autorizate să încheie contracte de muncă prin Regimul aplicabil celorlalți agenți se exercită, în ceea ce privește personalul de execuție aflat sub autoritatea comisiei de control, de către următoarele instituții:(a) Consiliul, la propunerea comisiei de control și de comun acord cu aceasta, pentru aplicarea articolelor 1, 30 al doilea paragraf, 31 și 50 din statut;(b) comisia de control, în celelalte cazuri.Adoptată la Bruxelles, 18 decembrie 1962.Pentru ConsiliuPreședinteleE. Colombo--------------------------------------------------


title: 2010/109/PESC: Decizia 2010/109/PESC a Consiliului din 22 februarie 2010 de prelungire a mandatului Reprezentantului Special al Uniunii Europene pentru Caucazul de Sud

text:
               23.2.2010

               RO

               Jurnalul Oficial al Uniunii Europene

               L 46/16

         DECIZIA 2010/109/PESC A CONSILIULUI
   din 22 februarie 2010
   de prelungire a mandatului Reprezentantului Special al Uniunii Europene pentru Caucazul de Sud
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 20 februarie 2006, Consiliul a adoptat Acțiunea comună 2006/121/PESC (1) de numire a domnului Peter SEMNEBY în calitate de Reprezentant Special al Uniunii Europene (RSUE) pentru Caucazul de Sud.

               (2)

               La 16 februarie 2009, Consiliul a adoptat Acțiunea comună 2009/133/PESC (2) de modificare și de prelungire a mandatului RSUE până la 28 februarie 2010.

               (3)

               Mandatul RSUE ar trebui să fie prelungit până la 31 august 2010. Cu toate acestea, mandatul RSUE se poate încheia mai devreme, în cazul în care Consiliul decide aceasta, pe baza unei recomandări din partea Înaltului Reprezentant al Uniunii pentru afaceri externe și politica de securitate (ÎR), ca urmare a intrării în vigoare a Deciziei de instituire a Serviciului european pentru acțiune externă.

               (4)

               RSUE își va executa mandatul în contextul unei situații care s-ar putea deteriora și ar putea aduce atingere obiectivelor politicii externe și de securitate comune, prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Reprezentantul Special al Uniunii Europene
   Mandatul domnului Peter SEMNEBY în calitate de Reprezentant Special al Uniunii Europene pentru Caucazul de Sud se prelungește până la 31 august 2010. Mandatul RSUE se poate încheia mai devreme, în cazul în care Consiliul decide aceasta, pe baza unei recomandări din partea ÎR, ca urmare a intrării în vigoare a Deciziei de instituire a Serviciului european pentru acțiune externă.
   Articolul 2
   Obiectivele politicii
   (1)   Mandatul RSUE se bazează pe obiectivele politicii Uniunii Europene pentru Caucazul de Sud. Aceste obiective includ următoarele:

               (a)

               asistarea Armeniei, a Azerbaidjanului și a Georgiei în realizarea reformelor politice și economice, în special în domeniile statului de drept, democratizării, drepturilor omului, bunei guvernanțe, dezvoltării și reducerii sărăciei;

               (b)

               prevenirea conflictelor din regiune în conformitate cu mecanismele existente, contribuția la soluționarea pașnică a conflictelor, inclusiv prin încurajarea întoarcerii refugiaților și a persoanelor strămutate în interiorul țării;

               (c)

               conlucrarea în mod constructiv cu principalii actori interesați în ceea ce privește regiunea;

               (d)

               încurajarea și sprijinirea cooperării în continuare între statele din regiune, în special între statele Caucazului de Sud, inclusiv în chestiuni referitoare la economie, energie și transport;

               (e)

               consolidarea eficacității și a vizibilității Uniunii în regiune.

         (2)   RSUE sprijină activitatea ÎR în regiune.
   Articolul 3
   Mandatul
   Pentru realizarea obiectivelor politicii, mandatul RSUE constă în următoarele:

               (a)

               dezvoltarea contactelor cu guvernele, parlamentele, autoritățile judiciare și societatea civilă din regiune;

               (b)

               încurajarea Armeniei, a Azerbaidjanului și a Georgiei în direcția cooperării în privința temelor regionale de interes comun, cum sunt amenințările comune la adresa securității, lupta împotriva terorismului, a traficului și a criminalității organizate;

               (c)

               contribuția la prevenirea conflictelor și asistența pentru crearea condițiilor necesare progresului în materie de soluționare a conflictelor, inclusiv prin recomandări privind acțiuni referitoare la societatea civilă și la reabilitarea teritoriilor, fără a aduce atingere Tratatului privind funcționarea Uniunii Europene;

               (d)

               contribuția la soluționarea conflictelor și facilitarea implementării soluțiilor respective, în strânsă coordonare cu Secretarul General al Organizației Națiunilor Unite și echipa mobilă a ONU, precum și cu Organizația pentru Securitate și Cooperare în Europa, inclusiv Grupul de la Minsk;

               (e)

               furnizarea de orientări politice locale șefului misiunii de monitorizare a Uniunii în Georgia (EUMM Georgia);

               (f)

               intensificarea dialogului Uniunii Europene cu principalii actori interesați în ceea ce privește regiunea;

               (g)

               sprijinirea Consiliului în dezvoltarea în continuare a unei politici cuprinzătoare privind Caucazul de Sud;

               (h)

               prin intermediul unei echipe de sprijin:

                           —

                           furnizarea de rapoarte și a unei evaluări permanente a situației de la frontieră, către Uniune;

                           —

                           facilitarea instaurării unui climat de încredere între Georgia și Federația Rusă, asigurându-se astfel o cooperare și o legătură eficiente cu toți actorii relevanți;

                           —

                           stabilirea de contacte relevante în zonele de conflict, dându-se astfel echipei de sprijin posibilitatea de a contribui la instaurarea unui climat de încredere și de a evalua chestiunile privind frontierele din zonele respective, în urma convenirii unui mandat cu guvernul georgian și a desfășurării de consultări cu toate părțile vizate (cu excepția activităților operaționale de pe teren din Abhazia și Osetia de Sud);

                           —

                           sprijinirea poliției georgiene de frontieră și a altor instituții guvernamentale relevante de la Tbilisi la punerea în aplicare a strategiei cuprinzătoare de gestionare integrată a frontierelor;

                           —

                           conlucrarea cu autoritățile georgiene în sensul intensificării comunicării dintre Tbilisi și frontieră, inclusiv prin mentorat. Aceasta se realizează în legătură și în strânsă colaborare cu toate nivelurile lanțului de comandă dintre Tbilisi și graniță (nu și în cazul activităților operaționale de pe teren din Abhazia și din Osetia de Sud);

               (i)

               contribuția la punerea în aplicare a politicii UE privind drepturile omului și a orientărilor UE privind drepturile omului, în special în ceea ce privește copiii și femeile din zonele afectate de conflict, în special prin monitorizarea și luarea în considerare a evoluțiilor din acest domeniu.

         Articolul 4
   Executarea mandatului
   (1)   RSUE este responsabil de executarea mandatului, acționând sub autoritatea ÎR.
   (2)   Comitetul politic și de securitate (COPS) menține o legătură privilegiată cu RSUE și este principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului, fără a aduce atingere competențelor ÎR.
   Articolul 5
   Finanțarea
   (1)   Valoarea financiară de referință destinată să acopere cheltuielile aferente mandatului RSUE pentru perioada 1 martie 2010-31 august 2010 este de 1 855 000 EUR.
   (2)   Cheltuielile finanțate din suma menționată la alineatul (1) sunt eligibile începând cu 1 martie 2010. Cheltuielile sunt gestionate în conformitate cu procedurile și normele aplicabile bugetului general al Uniunii.
   (3)   Gestiunea cheltuielilor face obiectul unui contract între RSUE și Comisie. RSUE este răspunzător în fața Comisiei pentru toate cheltuielile.
   Articolul 6
   Constituirea și componența echipei
   (1)   În limitele mandatului său și ale mijloacelor financiare puse la dispoziție, RSUE răspunde de constituirea echipei sale. Echipa dispune de competențele necesare în chestiuni politice specifice, conform mandatului. RSUE informează în mod prompt Consiliul și Comisia cu privire la componența echipei sale.
   (2)   Statele membre și instituțiile Uniunii pot propune detașarea de personal care să lucreze cu RSUE. Salariul personalului detașat pe lângă RSUE de către un stat membru sau o instituție a Uniunii este acoperit de statul membru în cauză sau de instituția Uniunii, după caz. Experții detașați de statele membre pe lângă Secretariatul General al Consiliului pot, de asemenea, să fie afectați RSUE. Personalul contractual internațional are naționalitatea unui stat membru.
   (3)   Toți membrii personalului detașat rămân sub autoritatea administrativă a statului membru sau a instituției Uniunii care i-a detașat, își duc la îndeplinire sarcinile și acționează în interesul mandatului RSUE.
   Articolul 7
   Privilegiile și imunitățile RSUE și ale personalului acestuia
   Privilegiile, imunitățile și alte garanții necesare executării și bunei desfășurări a misiunii RSUE, precum și ale membrilor personalului acestuia se stabilesc de comun acord cu partea/părțile-gazdă, după caz. Statele membre și Comisia oferă tot sprijinul necesar în acest sens.
   Articolul 8
   Securitatea informațiilor clasificate ale UE
   RSUE și membrii echipei acestuia respectă principiile și standardele minime de securitate stabilite prin Decizia 2001/264/CE a Consiliului din 19 martie 2001 de adoptare a regulamentului de securitate al Consiliului (3), în special atunci când gestionează informații clasificate ale UE.
   Articolul 9
   Accesul la informații și asistența logistică
   (1)   Statele membre, Comisia și Secretariatul General al Consiliului garantează accesul RSUE la toate informațiile relevante.
   (2)   Delegațiile Uniunii și/sau statele membre, după caz, furnizează asistență logistică în regiune.
   Articolul 10
   Securitatea
   În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, conform mandatului său și condițiilor de securitate din regiunea geografică pentru care este responsabil, pentru a asigura securitatea personalului aflat sub directa sa autoritate, și anume:

               (a)

               elaborând, pe baza orientărilor Secretariatului General al Consiliului, un plan de securitate specific misiunii, care include măsuri de securitate fizice, măsuri organizaționale și procedurale specifice misiunii, realizând gestionarea deplasării personalului în condiții de siguranță către zona de misiune și în interiorul acesteia, precum și gestionarea incidentelor de securitate și prevăzând un plan de urgență și un plan de evacuare a misiunii;

               (b)

               asigurându-se că întreg personalul desfășurat în afara Uniunii beneficiază de asigurările necesare pentru un grad înalt de risc, conform condițiilor specifice zonei de misiune;

               (c)

               asigurându-se că toți membrii echipei sale care urmează să fie desfășurați în afara Uniunii, inclusiv personalul contractat la nivel local, au participat, înainte de sosirea în zona de misiune sau după aceasta, la cursuri adecvate de instruire în domeniul securității, pe baza clasificărilor de risc atribuite zonei de misiune de către Secretariatul General al Consiliului;

               (d)

               asigurând punerea în aplicare a tuturor recomandărilor formulate ca urmare a evaluărilor periodice privind securitatea și furnizând ÎR, Consiliului și Comisiei rapoarte scrise cu privire la punerea în aplicare a acestora și la alte aspecte legate de securitate, în cadrul rapoartelor intermediare și al celor de executare a mandatului.

         Articolul 11
   Raportarea
   RSUE prezintă ÎR și COPS, periodic, rapoarte verbale și scrise. De asemenea, RSUE prezintă rapoarte grupurilor de lucru ale Consiliului, dacă este necesar. Rapoartele scrise periodice sunt difuzate prin rețeaua COREU. La recomandarea ÎR sau a COPS, RSUE poate prezenta rapoarte Consiliului Afaceri Externe.
   Articolul 12
   Coordonarea
   (1)   RSUE promovează coordonarea politică globală a Uniunii. RSUE contribuie la garantarea faptului că toate instrumentele Uniunii de pe teren sunt angajate în mod coerent în vederea realizării obiectivelor politice ale Uniunii. Activitățile RSUE se coordonează cu cele ale Comisiei, precum și cu cele ale altor RSUE activi în regiune, în special cu RSUE pentru criza din Georgia, având totodată în vedere obiectivele specifice ale mandatului acestuia. RSUE informează periodic misiunile statelor membre și delegațiile Uniunii.
   (2)   Pe teren, se menține o strânsă legătură cu șefii delegațiilor Uniunii și cu șefii de misiune ai statelor membre. Aceștia depun toate eforturile pentru a-l susține pe RSUE în executarea mandatului. RSUE furnizează orientări politice locale șefului EUMM Georgia. RSUE și Comandantul operațiilor civile se consultă în funcție de necesități. RSUE stabilește, de asemenea, legături cu alți actori internaționali și regionali de pe teren.
   Articolul 13
   Reexaminarea
   Punerea în aplicare a prezentei decizii și coerența acesteia cu alte contribuții ale Uniunii în regiune sunt reexaminate în mod periodic. RSUE prezintă ÎR, Consiliului și Comisiei un raport privind executarea mandatului, la încheierea acestuia.
   Articolul 14
   Intrarea în vigoare
   Prezenta decizie intră în vigoare la data adoptării.
   Se aplică de la 1 martie 2010.
   Articolul 15
   Publicarea
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 22 februarie 2010.

            Pentru Consiliu

            Președintele

         C. ASHTON

      (1)  JO L 49, 21.2.2006, p. 14.

      (2)  JO L 46, 17.2.2009, p. 53.

      (3)  JO L 101, 11.4.2001, p. 1.


title: 2014/445/UE: Decizia Consiliului din 8 iulie 2014 de numire a doi membri danezi și a șase supleanți danezi în cadrul Comitetului Regiunilor

text:
               10.7.2014

               RO

               Jurnalul Oficial al Uniunii Europene

               L 201/25

         DECIZIA CONSILIULUI
   din 8 iulie 2014
   de numire a doi membri danezi și a șase supleanți danezi în cadrul Comitetului Regiunilor

      (2014/445/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului danez,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015. La 27 septembrie 2010, prin Decizia 2010/590/UE a Consiliului (3), doamna Kirstine Helene BILLE a fost numită în calitate de membru, iar domnul Steen Ole DAHLSTRØM și domnul Carsten KISSMEYER-NIELSEN au fost numiți în calitate de supleanți până la 25 ianuarie 2015. La 11 februarie 2014, prin Decizia 2014/79/UE a Consiliului (4), domnul Simon Mønsted STRANGE a fost numit în calitate de membru, iar domnul Anker BOYE, doamna Jane FINDAHL, domnul Lars KRARUP și domnul Michael ZIEGLER au fost numiți în calitate de supleanți până la 25 ianuarie 2015.

               (2)

               Două locuri de membri în cadrul Comitetului Regiunilor au devenit vacante ca urmare a încheierii mandatelor doamnei Kirstine BILLE și domnului Simon Mønsted STRANGE.

               (3)

               Șase locuri de supleanți au devenit vacante ca urmare a încheierii mandatelor domnului Anker BOYE, domnului Steen Ole DAHLSTRØM, doamnei Jane FINDAHL, domnului Carsten KISSMEYER-NIELSEN, domnului Lars KRARUP și domnului Michael ZIEGLER,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membri:

                           —

                           domnul Jens Bo IVE, Mayor of Rudersdal Municipality;

                           —

                           domnul Thomas Strecker Lerbak ADELSKOV, Mayor of Odsherred City Council;

                     și

               (b)

               în calitate de supleanți:

                           —

                           doamna Kirstine BILLE, Deputy Mayor of Syddjurs Municipality;

                           —

                           domnul Henrik BRADE JOHANSEN, Member of Lyngby-Taarbaek City Council;

                           —

                           doamna Lotte CEDERSKJOLD ENGSIG-KARUP, Member of Aarhus City Council and Member of the Aarhus Municipal Authority;

                           —

                           domnul Per NØRHAVE, Member of Ringsted City Council;

                           —

                           domnul Marc PERERA CHRISTENSEN, Deputy Mayor of Aarhus City Council, Member of Aarhus Municipal Corporation and Member of Aarhus City Council;

                           —

                           domnul John SCHMIDT ANDERSEN, Mayor of Frederikssund Municipality.

         Articolul 2
   Prezenta decizie intră în vigoare la data adoptării.

      Adoptată la Bruxelles, 8 iulie 2014.

            Pentru Consiliu

            Președintele

         P. C. PADOAN

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.

      (3)  JO L 260, 2.10.2010, p. 20.

      (4)  JO L 44, 14.2.2014, p. 48.


title: 2012/735/UE: Decizia Consiliului din 31 mai 2012 privind semnarea, în numele Uniunii, și aplicarea cu titlu provizoriu a Acordului comercial între Uniunea Europeană și statele membre ale acesteia, pe de o parte, și Columbia și Peru, pe de altă parte

text:
               21.12.2012

               RO

               Jurnalul Oficial al Uniunii Europene

               L 354/1

         DECIZIA CONSILIULUI
   din 31 mai 2012
   privind semnarea, în numele Uniunii, și aplicarea cu titlu provizoriu a Acordului comercial între Uniunea Europeană și statele membre ale acesteia, pe de o parte, și Columbia și Peru, pe de altă parte
   (2012/735/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 91, articolul 100 alineatul (2) și articolul 207 alineatul (4) primul paragraf, coroborate cu articolul 218 alineatul (5),
   având în vedere propunerea Comisiei Europene,
   întrucât:

               (1)

               La 19 ianuarie 2009, Consiliul a autorizat Comisia să negocieze un acord comercial multipartit în numele Uniunii Europene și al statelor membre ale acesteia cu țările membre ale Comunității Andine care împărtășeau obiectivul de a încheia un acord comercial ambițios, global și echilibrat.

               (2)

               Negocierile respective au fost finalizate și Acordul comercial între Uniunea Europeană și statele membre ale acesteia, pe de o parte, și Columbia și Peru, pe de altă parte (denumit în continuare „acordul”) a fost parafat la 23 martie 2011.

               (3)

               Articolul 330 alineatul (3) din acord prevede aplicarea cu titlu provizoriu a acestuia.

               (4)

               Acordul ar trebui semnat în numele Uniunii și aplicat cu titlu provizoriu, până la finalizarea procedurilor necesare pentru încheierea acestuia.

               (5)

               Acordul nu aduce atingere drepturilor investitorilor din statele membre de a beneficia de un regim mai favorabil prevăzut în cadrul oricărui acord privind investițiile la care sunt părți un stat membru și o țară andină semnatară.

               (6)

               Aplicarea cu titlu provizoriu prevăzută în prezenta decizie nu aduce atingere alocării competențelor între Uniune și statele membre ale acesteia în conformitate cu tratatele.

               (7)

               În temeiul articolului 218 alineatul (7) din tratat, este adecvată autorizarea Comisiei de către Consiliu să aprobe unele modificări limitate la acord în ceea ce privește indicațiile geografice care urmează a fi adoptate de Comitetul pentru comerț, astfel cum sunt propuse de către Subcomitetul pentru proprietatea intelectuală în conformitate cu articolul 209 alineatul (2) din acord.

               (8)

               Este adecvat să se definească procedurile relevante pentru protejarea acelor indicații geografice care sunt protejate în temeiul acordului.

               (9)

               Acordul nu poate fi interpretat drept un acord care conferă drepturi sau impune obligații care pot fi invocate direct în fața instanțelor judecătorești ale Uniunii sau ale statelor membre,

         ADOPTĂ PREZENTA DECIZIE:
   Articolul 1
   Se autorizează semnarea în numele Uniunii a Acordului comercial între Uniunea Europeană și statele membre ale acesteia, pe de o parte, și Columbia și Peru, pe de altă parte, sub rezerva încheierii acordului menționat.
   Textul acordului se atașează la prezenta decizie.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze acordul în numele Uniunii.
   Articolul 3
   (1)   Acordul, cu excepția articolului 2, a articolului 202 alineatul (1) și a articolelor 291 și 292, se aplică cu titlu provizoriu de către Uniune, astfel cum se prevede la articolul 330 alineatul (3) din acord, până la finalizarea procedurilor necesare pentru încheierea acestuia.
   (2)   În vederea determinării datei aplicării cu titlu provizoriu a acordului, Consiliul stabilește data la care notificarea menționată la articolul 330 alineatul (3) din acord urmează să fie trimisă către Columbia și Peru. Notificarea respectivă include trimiteri la acele dispoziții care nu pot fi aplicate cu titlu provizoriu.
   (3)   Data de la care acordul va fi aplicat cu titlu provizoriu este publicată în Jurnalul Oficial al Uniunii Europene de către Secretariatul General al Consiliului.
   Articolul 4
   În sensul articolului 209 alineatul (2) din acord, modificările la acord în ceea ce privește indicațiile geografice care urmează a fi adoptate de Comitetul pentru comerț, astfel cum sunt propuse de către Subcomitetul pentru proprietatea intelectuală, se aprobă de către Comisie în numele Uniunii. În cazul în care părțile interesate nu pot ajunge la un acord în urma obiecțiilor referitoare la o indicație geografică, Comisia adoptă o astfel de poziție în baza procedurii prevăzute la articolul 15 alineatul (2) din Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1).
   Articolul 5
   (1)   O denumire protejată în conformitate cu apendicele 1 la anexa XIII (Liste de indicații geografice) din acord poate fi folosită de orice operator care comercializează produse agricole, produse alimentare, vinuri, vinuri aromatizate sau băuturi spirtoase care sunt conforme cu specificațiile corespunzătoare.
   (2)   Statele membre și instituțiile Uniunii asigură respectarea protecției prevăzute la articolul 210 din acord, inclusiv la cererea unei părți interesate.
   Articolul 6
   Dispoziția aplicabilă în scopul adoptării normelor de punere în aplicare necesare pentru aplicarea regulilor prevăzute în apendicele 2A și apendicele 5 la anexa II privind definiția conceptului de „produse originare” și metodele de cooperare administrativă, precum și în apendicele 1 la anexa I privind eliminarea taxelor vamale din acord este articolul 247a din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2).
   Articolul 7
   Acordul nu poate fi interpretat drept un acord care conferă drepturi sau impune obligații care pot fi invocate direct în fața instanțelor judecătorești ale Uniunii sau ale statelor membre.
   Articolul 8
   Prezenta decizie intră în vigoare la data adoptării sale.

      Adoptată la Bruxelles, 31 mai 2012.

            Pentru Consiliu

            Președintele

         P. OLSEN DYHR

      (1)  JO L 93, 31.3.2006, p. 12.

      (2)  JO L 302, 19.10.1992, p. 1.


title: 2008/121/CE: Decizia Băncii Centrale Europene din 17 decembrie 2007 de modificare a Deciziei BCE/2006/17 privind conturile anuale ale Băncii Centrale Europene (BCE/2007/21)

text:
               16.2.2008

               RO

               Jurnalul Oficial al Uniunii Europene

               L 42/83

      DECIZIA BĂNCII CENTRALE EUROPENE

   din 17 decembrie 2007
   de modificare a Deciziei BCE/2006/17 privind conturile anuale ale Băncii Centrale Europene
   (BCE/2007/21)
   (2008/121/CE)
   CONSILIUL GUVERNATORILOR BĂNCII CENTRALE EUROPENE,
   având în vedere Statutul Sistemului European al Băncilor Centrale și al Băncii Centrale Europene, în special articolul 26.2,
   întrucât:

               (1)

               Decizia BCE/2006/17 din 10 noiembrie 2006 privind conturile anuale ale Băncii Centrale Europene (1) (BCE) nu conține norme specifice privind capitalizarea costurilor aferente achiziției de active necorporale. Din motive de claritate, este oportună introducerea unei norme care să specifice practica curentă.

               (2)

               Articolul 14 alineatul (2) din Orientarea BCE/2007/2 din 26 aprilie 2007 privind sistemul transeuropean automat de transfer rapid cu decontare pe bază brută în timp real (TARGET2) (2) prevede că sistemul TARGET2 înlocuiește actualul sistem TARGET. Băncile centrale naționale (BCN) ale statelor membre care au adoptat moneda euro (denumite în continuare „state membre participante”) migrează către TARGET2 în conformitate cu calendarul precizat la articolul 13 din Orientarea BCE/2007/2. În plus, anumite BCN ale statelor membre care nu au adoptat moneda euro se conectează la TARGET2 pe baza unui acord separat încheiat cu BCE și BCN ale statelor membre participante. Din acest motiv, este necesară modificarea referirilor la „TARGET” din Decizia BCE/2006/17,

         DECIDE:
   Articolul 1
   Modificări
   Decizia BCE/2006/17 se modifică după cum urmează:

               1.

               Se introduce următorul articol 10a:
               „Articolul 10a
               Instrumente sintetice
               Tratamentul contabil al instrumentelor sintetice se aplică în conformitate cu articolul 9a din Orientarea BCE/2006/16.”

               2.

               Anexa I la Decizia BCE/2006/17 se modifică în conformitate cu anexa la prezenta decizie.

         Articolul 2
   Dispoziție finală
   Prezenta decizie intră în vigoare la 1 ianuarie 2008.

      Adoptată la Frankfurt pe Main, 17 decembrie 2007.

            Președintele BCE

         Jean-Claude TRICHET

      (1)  JO L 348, 11.12.2006, p. 38.

      (2)  JO L 237, 8.9.2007, p. 1.

      ANEXĂ
      Anexa I la Decizia BCE/2006/17 se modifică după cum urmează:

                  1.

                  În tabelul intitulat „Activ”, la postul de bilanț 11.2 („Imobilizări corporale și necorporale”), la sfârșitul coloanei intitulate „Principiu de evaluare” se adaugă următoarea propoziție:
                  „Costul activelor necorporale cuprinde prețul corespunzător achiziției activului necorporal. Alte costuri directe sau indirecte se trec pe cheltuieli.”

                  2.

                  Termenul „TARGET” se înlocuiește cu termenii „TARGET/TARGET2” în următoarele prevederi:

                              (a)

                              în tabelul intitulat „Activ”, la postul de bilanț 9.3; și

                              (b)

                              în tabelul intitulat „Pasiv”, la posturile de bilanț 6 și 10.2.


title: Decizia Consiliului din 21 iulie 2003 privind încheierea Acordului de cooperare științifică și tehnologică dintre Comunitatea Europeană și Republica Chile

text:
Anunţ juridic important

|

32003D0589

Jurnalul Oficial L 199 , 07/08/2003 p. 0019 - 0019 ediţie specială în limba cehă capitol 11 volum 47 p. 277  - 277 ediţie specială în limba estonă capitol 11 volum 47 p. 277  - 277 ediţie specială în limba maghiară capitol 11 volum 47 p. 277  - 277 ediţie specială în limba lituaniană capitol 11 volum 47 p. 277  - 277 LV.ES capitol 11 volum 47 p. 277  - 277 MT.ES capitol 11 volum 47 p. 277  - 277 PL.ES capitol 11 volum 47 p. 277  - 277 SK.ES capitol 11 volum 47 p. 277  - 277 ediţie specială în limba slovenă capitol 11 volum 47 p. 277  - 277

		20030721Decizia Consiliuluidin 21 iulie 2003privind încheierea Acordului de cooperare științifică și tehnologică dintre Comunitatea Europeană și Republica Chile(2003/589/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 170 alineatul (2), coroborat cu articolul 300 alineatul (2) primul paragraf prima teză și articolul 300 alineatul (3),având în vedere propunerea Comisiei [1],având în vedere avizul Parlamentului European [2],întrucât:(1) Comisia a negociat cu Republica Chile, în numele Comunității, un acord de cooperare științifică și tehnologică.(2) Acest acord a fost semnat, în numele Comunității, la 23 septembrie 2002, la Bruxelles, sub rezerva unei posibile încheieri la o dată ulterioară.(3) Acordul ar trebui să fie aprobat,DECIDE:Articolul 1Acordul de cooperare științifică și tehnologică dintre Comunitatea Europeană și Republica Chile se aprobă în numele Comunității.Textul acordului se atașează la prezenta decizie.Articolul 2Președintele Consiliului procedează, în numele Comunității, la notificarea prevăzută la articolul 11 din acord.Adoptată la Bruxelles, 21 iulie 2003.Pentru ConsiliuPreședinteleF. Frattini[1] Propunerea din 24 februarie 2003 (nepublicată încă în Jurnalul Oficial).[2] Avizul din 3 iunie 2003 (nepublicat încă în Jurnalul Oficial).--------------------------------------------------


title: Decizia Comisiei din 7 octombrie 2003 de modificare a anexei E la Directiva 91/68/CEE a Consiliului și a anexelor I și II la Decizia 93/198/CEE în ceea ce privește actualizarea modelelor de certificat de sănătate pentru ovine și caprine [notificată cu numărul C(2003) 3511]Text cu relevanță pentru SEE.

text:
Anunţ juridic important

|

32003D0708

Official Journal L 258 , 10/10/2003 P. 0011 - 0034 Ediţie specială în limba cehă Chapter 3 Volume 40 P. 118  - 141 Ediţie specială în limba estonă Chapter 3 Volume 40 P. 118  - 141 Ediţie specială în limba maghiară Chapter 3 Volume 40 P. 118  - 141 Ediţie specială în limba lituaniană Chapter 3 Volume 40 P. 118  - 141 Ediţie specială în limba letonă Chapter 3 Volume 40 P. 118  - 141 Ediţie specială în limba malteză Chapter 3 Volume 40 P. 118  - 141 Ediţie specială în limba polonă Chapter 3 Volume 40 P. 118  - 141 Ediţie specială în limba slovacă Chapter 3 Volume 40 P. 118  - 141 Ediţie specială în limba slovenă Chapter 3 Volume 40 P. 118  - 141

		20031007Decizia Comisieidin 7 octombrie 2003de modificare a anexei E la Directiva 91/68/CEE a Consiliului și a anexelor I și II la Decizia 93/198/CEE în ceea ce privește actualizarea modelelor de certificat de sănătate pentru ovine și caprine[notificată cu numărul C(2003) 3511](Text cu relevanță pentru SEE)(2003/708/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 72/426/CEE a Consiliului din 12 decembrie 1972 privind problemele de sănătate si inspec ție veterinarăcare apar cu ocazia importurilor de animale din speciile bovină, ovină, caprină și porcină, de carne proaspătă și de produse din carne care provin din țări terțe [1], modificată ultima dată de Regulamentul (CE) nr. 807/2003 [2], în special articolul 11,având în vedere Directiva 91/68/CEE a Consiliului din 28 ianuarie 1991 privind condițiile de sănătate care reglementează comerțul intracomunitar de ovine și caprine [3], modificată ultima dată de Directiva 2003/50/CE [4] a Consiliului, în special articolul 14 alineatul (2),întrucât:(1) Certificatul veterinar tip pentru comerțul de ovine sau caprine de reproducere este modelul III din anexa E la Directiva 91/68/CEE.(2) Decizia 93/198/CEE [5] a Comisiei din 17 februarie 1993, modificată ultima dată de Decizia 2002/261/CE [6], prevede un model pentru condițiile de sănătate animală și eliberarea certificatelor veterinare pentru importul de ovine și caprine domestice provenind din țări terțe.(3) În conformitate cu capitolul A partea I din anexa VIII și cu capitolul E din anexa IX la Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă [7], modificat ultima dată de Regulamentul (CE) nr. 1234/2003 [8] al Comisiei, au fost eliminate anumite restricții privind comerțul și importurile de ovine și caprine cu condiția ca aceste animale să fie de genotipul proteinei prion ARR/ARR.(4) Este necesar să se armonizeze modelul III de certificat de sănătate animală prevăzut de anexa E la Directiva 91/68/CEE, precum și modelele de certificat prevăzute de anexele I și II la Decizia 93/198/CEE cu reglementările actualizate.(5) Directiva 91/68/CEE și Decizia 93/198/CEE trebuie să fie modificate în consecință.(6) Măsurile prevăzute de prezenta decizie sunt în conformitate cu avizul Comitetului permanent pentru lanțul alimentar și sănătatea animală,ADOPTĂ PREZENTA DECIZIE:Articolul 1Modelul III din anexa E la Directiva 91/68/CEE se înlocuiește cu textul din anexa I la prezenta decizie.Articolul 2Decizia 93/198/CEE se modifică după cum urmează:1. anexa I se înlocuiește cu textul din anexa II la prezenta decizie;2. anexa II se înlocuiește cu textul din anexa III la prezenta decizie.Articolul 3Prezenta decizie se aplică de la 13 octombrie 2003.Articolul 4Prezenta decizie se adresează statelor membre.Adoptată la Bruxelles, 7 octombrie 2003.Pentru ComisieDavid ByrneMembru al Comisiei[1] JO L 302, 31.12.1972, p. 28.[2] JO L 122, 16.5.2003, p. 36.[3] JO L 46, 19.2.1991, p. 19.[4] JO L 169, 8.7.2003, p. 51.[5] JO L 86, 6.4.1993, p. 34.[6] JO L 91, 6.4.2002, p. 31.[7] JO L 147, 31.5.2001, p. 1.[8] JO L 173, 11.7.2003, p. 6.--------------------------------------------------20031007ANEXA I"Modelul III"+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------20031007ANEXA II"20031007"ANEXA IPARTEA 1 a+++++ TIFF ++++++++++ TIFF ++++++++++ TIFF ++++++++++ TIFF +++++PARTEA 1 b+++++ TIFF ++++++++++ TIFF ++++++++++ TIFF ++++++++++ TIFF +++++"--------------------------------------------------20031007ANEXA III"20031007„ANEXA IIPARTEA 1 a+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++PARTEA 1 b+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++"--------------------------------------------------


title: Decizia Autorității AELS de Supraveghere nr. 492/09/COL din 2 decembrie 2009 Plângere formulată de Norsk Lotteridrift ASA împotriva presupusului ajutor de stat acordat în favoarea Norsk Tipping AS (NORVEGIA)

text:
               24.6.2010

               RO

               Jurnalul Oficial al Uniunii Europene

               L 157/12

         DECIZIA AUTORITĂȚII AELS DE SUPRAVEGHERE
   NR. 492/09/COL
   din 2 decembrie 2009
   Plângere formulată de Norsk Lotteridrift ASA împotriva presupusului ajutor de stat acordat în favoarea Norsk Tipping AS (NORVEGIA)
   AUTORITATEA AELS DE SUPRAVEGHERE (1),
   Având în vedere Acordul privind Spațiul Economic European (2), în special articolele 61-63 și Protocolul 26,
   Având în vedere Acordul dintre statele AELS privind instituirea unei Autorități de Supraveghere și a unei Curți de Justiție (3), în special articolul 24,
   Având în vedere articolul 1 alineatul (3) partea I din Protocolul 3 la Acordul privind Autoritatea de Supraveghere și Curtea de Justiție (4),
   Având în vedere orientările Autorității privind aplicarea și interpretarea articolelor 61 și 62 din Acordul privind SEE (5),
   ÎNTRUCÂT:
   I.   DATE FACTUALE

   1.   Procedură

   La data de 12 octombrie 2004, Autoritatea a primit o plângere din partea Norsk Lotteridrift ASA privind presupusul ajutor de stat acordat în favoarea Norsk Tipping AS (Document nr. 295765).
   Prin scrisoarea din data de 22 octombrie 2004 (Document nr. 296715), Autoritatea a solicitat reclamantului să ofere informații suplimentare cu privire la anumite aspecte specifice.
   Prin scrisoarea din 15 noiembrie 2004 (Document nr. 299345), reclamantul a furnizat Autorității răspunsuri la întrebările adresate.
   Prin scrisoarea din data de 8 decembrie 2004 (Document nr. 300861), Autoritatea a furnizat autorităților norvegiene o copie a plângerii, solicitându-le acestora să prezinte observații și informații suplimentare.
   Prin scrisoarea din 10 februarie 2005 (Document nr. 308469), autoritățile norvegiene au prezentat Autorității observațiile și informațiile suplimentare.
   Nu a existat un schimb de corespondență ulterior acestei date.
   Prin scrisoarea din data de 12 martie 2008 (Document nr. 469510), avocatul reclamantului a informat Autoritatea cu privire la faptul că Norsk Lotteridrift ASA a fost dizolvată și că nu mai dorea să dea curs plângerii, care, în consecință, a fost retrasă.
   2.   Temeiurile plângerii

   Compania Norsk Lotteridrift ASA a fost cea mai mare companie din Norvegia care a operat așa-numitele automate de „jocuri cu plată” (Amusement with Price – aparate de jocuri de noroc, denumite în continuare „AJP”). Compania Norsk Tipping AS este cea mai mare companie de jocuri de noroc din Norvegia, fiind deținută în totalitate de statul norvegian. Până în 2003, Norsk Tipping AS nu funcționa pe piața automatelor AJP.
   În iunie 2003 a fost adoptată o legislație care acorda companiei Norsk Tipping AS dreptul exclusiv de a opera astfel de automate. Începând cu 1 ianuarie 2006, Norsk Tipping AS urma să fie singura companie care opera aparate AJP în Norvegia.
   În perioada de tranziție cuprinsă între luna iunie 2003 și 1 ianuarie 2006, Norsk Tipping AS a început să introducă primele automate AJP, operatorii existenți fiind forțați să se retragă de pe piață întrucât autorizațiile de operare a automatelor în cauză expirau treptat. Prin urmare, în perioada de tranziție, companiile Norsk Lotteridrift ASA și Norsk Tipping AS concurau pe aceeași piață. În prezent, Norsk Tipping AS beneficiază de dreptul exclusiv de a opera automate AJP în Norvegia (6).
   Norsk Lotteridrift ASA s-a plâns că, în condițiile în care Norsk Tipping AS era în concurență cu alți operatori de automate AJP, două măsuri în favoarea Norsk Tipping AS denaturau concurența și afectau schimburile dintre părțile contractante.
   Reclamantul a făcut referire la următoarele două elemente:

               —

               în primul rând, compania Norsk Tipping AS nu plătea impozit pe profit, în timp ce operatorii privați erau obligați la plata impozitului (2.1);

               —

               în al doilea rând, reclamantul a afirmat că Norsk Tipping AS beneficia de mult mai multă flexibilitate în ceea ce privește stabilirea veniturilor care urmau a fi donate în scopuri caritabile, deoarece își achita contribuțiile în scopuri caritabile din surplusul net, în timp ce operatorii privați erau obligați să doneze 40 % din încasările provenite de la fiecare automat în scopuri caritabile (2.2).

         2.1.   Scutirea de la plata impozitului pe profit

   Secțiunea 2-30(g) nr. 3 (anterior nr. 5) din Legea privind impozitele nr. 14 din 26 martie 1999 prevede că Norsk Tipping AS este scutită de la plata impozitului pe profit. Această prevedere trebuie interpretată în coroborare cu Legea nr. 103 din 28 august 1992 privind jocurile cu plată (în continuare „Legea privind jocurile cu plată”), care prevedea că Norsk Tipping AS era obligată să plătească toate profiturile după ce se efectua alocarea pentru rezervele fondului de investiții (7).
   Reclamantul – obligat la plata impozitului pe profit – a susținut că posibilitatea companiei Norsk Tipping AS de a beneficia de această scutire constituie ajutor de stat.
   2.2.   Posibilitatea societății Norsk Tipping AS de a stabili propriile profituri

   Regulamentul nr. 960 din 22 septembrie 2000 privind autorizația de a introduce automate AJP prevedea ca aceste autorizații să fie acordate în următoarele condiții: cel puțin 40 % din surplusul fiecărui automat să fie donat în scopuri caritabile, maxim 20 % să se achite proprietarului spațiului în care sunt amplasate automatele și maxim 40 % să se rețină de către operator. Acest regulament nu s-a aplicat companiei Norsk Tipping AS (8).
   Activitățile companiei Norsk Tipping AS au fost reglementate prin Legea privind jocurile cu plată, care prevedea că profitul Norsk Tipping AS, în urma alocărilor pentru rezerve, trebuie donat în scopuri caritabile.
   Reclamantul a afirmat că Norsk Tipping AS a beneficiat de mult mai multă flexibilitate decât concurenții săi. Într-adevăr, acesta a susținut că este cu totul altceva să donezi în scopuri caritabile o parte din surplusul net obținut din activitățile combinate ale unei societăți decât să donezi în scopuri caritabile un procent fix din surplusul net al fiecărui automat, indiferent de rentabilitatea generală a companiei. Compania Norsk Lotteridrift ASA a considerat că Norsk Tipping AS a beneficiat de o mai mare flexibilitate în stabilirea bugetului și, în special, în ceea ce privește decizia de a efectua investiții necesare în situația în care erau necesare noi investiții. Legislația nu prevede nicio limitare legată de cuantumul rezervelor pentru fondul de investiții și nicio cerință minimă cu privire la valoarea plăților care urmează a fi efectuate în scopuri caritabile. Compania Norsk Tipping AS avea opțiunea de a efectua alocările necesare pentru rezervele acelor investiții, în timp ce concurenții, cum ar fi Lotteridrift ASA, beneficiau de posibilități mai reduse.
   Reclamantul a susținut că acest beneficiu constituie ajutor de stat în sensul articolului 61 din Acordul privind SEE.
   II.   EVALUARE

   1.   Prezența ajutorului de stat

   Articolul 61 alineatul (1) din Acordul privind SEE este formulat după cum urmează:

      „Cu excepția cazului în care se prevede altfel în prezentul acord, orice ajutor acordat de statele membre ale CE, de statele AELS sau din resurse de stat, sub orice formă, care denaturează sau amenință să denatureze concurența prin favorizarea anumitor întreprinderi sau a producției anumitor bunuri, în măsura în care afectează schimburile dintre părțile contractante, este incompatibil cu funcționarea prezentului acord.”

   În evaluarea plângerii, Autoritatea va examina pe rând cele două temeiuri ale plângerii.
   2.   Scutirea de la plata impozitului pe profit

   Măsura trebuie acordată de stat sau din resurse de stat.
   Autoritatea consideră că, prin acordarea scutirii, statul norvegian a renunțat la venitul provenit din impozite pe care l-ar fi primit în mod normal. Absența acestor fonduri a afectat resursele de stat provenind din taxele suportate în mod normal din bugetele întreprinderilor (9). Scăderea veniturilor provenite din impozite este echivalentă cu consumul resurselor de stat sub formă de cheltuieli fiscale (10). Prin urmare, Autoritatea consideră că scutirea companiei Norsk Tipping AS de la plata impozitului pe profit la începutul activității a implicat consumul resurselor de stat.
   De asemenea, măsura trebuie să fie selectivă în sensul în care favorizează anumite întreprinderi sau producția anumitor bunuri. Pentru a determina dacă o măsură este selectivă, Autoritatea va examina dacă, în contextul unui sistem juridic dat, măsura constituie un avantaj pentru întreprindere în raport cu alte întreprinderi care se află într-o situație de fapt și de drept comparabilă. În acest sens, este necesar să se identifice, în primul rând, regimul comun sau normal în cadrul sistemului fiscal aplicabil care constituie cadrul de referință.
   Autoritatea consideră că Legea norvegiană privind impozitele, care prevede în secțiunea 2.30 (g) nr. 3 scutirea explicită a companiei Norsk Tipping AS, reprezintă cadrul de referință pentru evaluarea selectivității.
   În raport cu acest regim fiscal comun sau „normal”, Autoritatea trebuie, în al doilea rând, să evalueze și să stabilească eventualul caracter selectiv al avantajului conferit prin măsura fiscală în cauză, demonstrând că măsura se abate de la regimul comun respectiv în măsura în care introduce diferențieri între operatorii economici care, din perspectiva obiectivului urmărit de sistemul fiscal al statului membru AELS în cauză, se află într-o situație de fapt și de drept comparabilă.
   La prima vedere, Autoritatea consideră că scutirea fiscală pare a fi selectivă, întrucât Norsk Tipping este scutită în mod individual.
   Astfel cum se menționează mai sus, compania Norsk Tipping AS, prin urmare sectorul jocurilor de noroc propriu-zis, se supune unor regimuri speciale de reglementare din Norvegia. Se aplică restricții atât în ceea ce privește societățile autorizate să ofere servicii de jocuri de noroc și prestarea propriu-zisă a serviciilor, cât și, în final, în ceea ce privește utilizarea veniturilor obținute din jocuri de noroc. Într-adevăr, în prezent, niciun alt operator nu este autorizat să ofere servicii similare celor prestate de Norsk Tipping AS întrucât aceasta din urmă beneficiază de dreptul exclusiv de a opera mai multe tipuri diferite de jocuri cu plată. Aceste restricții normative atât în ceea ce privește accesul pe piață, cât și prestarea serviciilor, au fost acceptate atât de Curtea de Justiție, cât și de Curtea AELS pe baza unor factori de ordin moral, religios și cultural, precum și pe baza consecințelor negative din punct de vedere moral și financiar asupra indivizilor și asupra companiei asociate jocurilor de noroc (11).
   Anterior introducerii regimului privind drepturile exclusive pentru AJP, reclamantul, Norsk Lotteridrift ASA și alți operatori privați de automate de jocuri de noroc operau pe piață și erau obligați la plata impozitului normal pe venit în plus față de regimul normativ special privind AJP, conform căruia puteau reține până la 40 % din surplusul obținut din operarea automatului (12).
   Furnizorii altor servicii de jocuri de noroc, cum ar fi Norsk Rikstoto, care organizează pariuri hipice, precum și organizațiile caritabile, care organizează diferite tipuri de loterii, se supun altor regimuri normative. Un numitor comun al acestor furnizori de jocuri de noroc este acela că, în principiu, toate veniturile obținute din serviciile de jocuri de noroc sunt direcționate către cauze caritabile specifice. Astfel, fosta activitate comercială AJP era unică în sensul că permitea operatorilor privați să păstreze profiturile rezultate din jocurile cu plată.
   Prin lege, profiturile Norsk Tipping AS sunt destinate unor cauze din domeniul sportului, al culturii și, începând din 2006, unor cauze umanitare și sociale, cf. secțiunii 10 din Legea privind jocurile de noroc nr. 103 din 28 august 1992 (lov om pengespill). Astfel, pentru Norsk Tipping AS, scutirea de la plata impozitului normal pe venit este înlocuită cu un tip diferit de „impozitare”.
   În consecință, deși Norsk Tipping este scutită de la plata impozitului pe venit, profiturile acesteia fac obiectul unui alt tip de impunere și, prin urmare, compania nu le poate reține. În cazul de față, Autoritatea consideră că tratamentul diferit aplicat companiei Norsk Tipping este justificat prin logica sistemului de redistribuire a profiturilor generate de compania de jocuri de noroc deținută de stat.
   Așadar, având în vedere caracterul special al serviciilor de jocuri de noroc și reglementarea acestora, Autoritatea consideră că Norsk Tipping AS nu se află într-o situație comparabilă de fapt și de drept cu cea a întreprinderilor obligate la plata impozitului normal pe venit, nici cu cea a foștilor operatori privați de automate de jocuri de noroc sau a altor tipuri de societăți comerciale. Astfel, scutirea de la plata impozitului normal pe venit acordată companiei Norsk Tipping AS nu constituie ajutor de stat în sensul articolului 61 din Acordul privind SEE.
   3.   Posibilitatea companiei Norsk Tipping AS de a stabili propriile profituri

   Cea de a doua problemă ridicată în plângere a fost aceea că Norsk Tipping AS a beneficiat de mai multă libertate în ceea ce privește profiturile sale decât operatorii privați de AJP. În timp ce operatorul privat era obligat să doneze 40 % din surplusul AJP în scopuri caritabile, Norsk Tipping AS trebuia să doneze toate profiturile în scopuri caritabile. Cu toate acestea, valoarea profiturilor a depins în mare măsură de decizia Norsk Tipping AS de a depune bani pentru fondul de investiții sau de modul în care aceasta și-a gestionat cheltuielile, în general. Reclamantul a susținut că operatorii privați nu aveau această posibilitate întrucât cota-parte donată de aceștia în scopuri caritabile se baza pe o metodă neflexibilă.
   Autoritatea nu consideră că sunt implicate resurse de stat în sensul articolului 61 alineatul (1) din Acordul privind SEE. În conformitate cu concluziile Curții de Justiție în cauza Preussen Elektra
       (13), Autoritatea consideră obligația de a rezerva anumite venituri în scopuri caritabile drept o intervenție a statului care decurge din Regulamentul norvegian privind modul de utilizare a rezervelor Norsk Tipping AS nr. 797 din 8 iunie 1998, însă aceasta nu atrage după sine o pierdere de venituri la bugetul de stat (14). Mai mult decât atât, în acest context se aplică aceleași considerente legate de selectivitate, inclusiv caracterul incomparabil al operatorilor privați de automate de jocuri de noroc și al Norsk Tipping AS, discutate mai sus.
   4.   Concluzie

   Pe baza celor de mai sus, Autoritatea consideră că scutirea Norsk Tipping AS de la plata impozitului normal pe venit și posibilitatea acesteia de a-și stabili propriul profit nu constituie ajutor de stat în sensul articolului 61 alineatul (1) din Acordul privind SEE.
   ADOPTĂ PREZENTA DECIZIE:
   Articolul 1
   Scutirea fiscală acordată companiei Norsk Tipping AS prevăzută la secțiunea 2.30 (g) nr. 3 din Legea norvegiană privind impozitele și posibilitatea Norsk Tipping AS de a-și stabili propriul profit nu constituie ajutor de stat în sensul articolului 61 alineatul (1) din Acordul privind SEE.
   Articolul 2
   Prezenta decizie se adresează Regatului Norvegiei.
   Articolul 3
   Numai versiunea în limba engleză este autentică.

      Adoptată la Bruxelles, 2 decembrie 2009.

            Pentru Autoritatea AELS de Supraveghere

         Per SANDERUD

            Președinte

         Kristján A. STEFÁNSSON

            Membru al Colegiului

      (1)  Denumită în continuare „Autoritatea”.

      (2)  Denumit în continuare „Acordul privind SEE”.

      (3)  Denumit în continuare „Acordul privind Autoritatea de Supraveghere și Curtea de Justiție”.

      (4)  Denumit în continuare „Protocolul 3”.

      (5)  Orientări privind aplicarea și interpretarea articolelor 61 și 62 din Acordul privind SEE și a articolului 1 din Protocolul 3 la Acordul privind Autoritatea de Supraveghere și Curtea de Justiție, adoptate și emise de Autoritate la 19 ianuarie 1994, publicate în JO L 231, 3.9.1994, p. 1 și în Suplimentul SEE nr. 32, 3.9.1994, p. 1, denumite în continuare „Orientările privind ajutorul de stat”. Versiunea actualizată a Orientărilor privind ajutorul de stat este publicată pe site-ul internet al Autorității: http://www.eftasurv.int/state-aid/legal-framework/state-aid-guidelines/

      (6)  Introducerea drepturilor exclusive a fost susținută de către Curtea AELS în cauza E-1/06, Autoritatea AELS de Supraveghere/Norvegia, Curtea AELS 2007, Rec. 20.

      (7)  Obiectivul investiției este de a garanta faptul că cerințele de investiții ale companiei pot fi îndeplinite pe baza capitalului necesar.

      (8)  Acest regulament a fost modificat substanțial de la data depunerii plângerii, cu toate acestea, în sensul prezentei decizii, Autoritatea nu consideră necesară descrierea modificărilor respective.

      (9)  Cauza C- 156/98, Germania/Comisia, Rec., 2000, p. I-6857, punctul 26.

      (10)  A se vedea, inter alia, secțiunea 3 alineatul (3) din Orientările privind ajutorul de stat legate de aplicarea normelor cu privire la ajutoarele de stat în cazul măsurilor referitoare la impozitarea directă a activităților economice.

      (11)  A se vedea cauza E-1/06 Autoritatea AELS de Supraveghere/Norvegia, citată mai sus, punctul 29 cu trimiterile suplimentare.

      (12)  Restul de 60 % era repartizat între acțiuni caritabile și proprietarul locației, a se vedea secțiunea Date factuale de mai sus.

      (13)  Cauza C-379/98, Preussen Elektra AG/ Schhleswag AG, Rec., 2001, p. I-2099, punctele 54-67.

      (14)  Temeiul juridic al acestui regulament este secțiunea 10 din Legea privind jocurile de noroc.


title: 2009/781/CE: Decizia Comisiei din 22 octombrie 2009 de modificare a Deciziei 2009/379/CE de stabilire a sumelor care, în temeiul Regulamentelor (CE) nr. 1782/2003, (CE) nr. 378/2007, (CE) nr. 479/2008 și (CE) nr. 73/2009 ale Consiliului, sunt puse la dispoziția FEADR și a sumelor disponibile pentru cheltuielile FEGA

text:
               23.10.2009

               RO

               Jurnalul Oficial al Uniunii Europene

               L 278/60

      DECIZIA COMISIEI

   din 22 octombrie 2009
   de modificare a Deciziei 2009/379/CE de stabilire a sumelor care, în temeiul Regulamentelor (CE) nr. 1782/2003, (CE) nr. 378/2007, (CE) nr. 479/2008 și (CE) nr. 73/2009 ale Consiliului, sunt puse la dispoziția FEADR și a sumelor disponibile pentru cheltuielile FEGA
   (2009/781/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (1), în special articolul 12 alineatele (2) și (3),
   întrucât:

               (1)

               Decizia 2009/379/CE a Comisiei (2) stabilește sumele care, în temeiul articolului 10 alineatul (2) și al articolului 143d din Regulamentul (CE) nr. 1782/2003 al Consiliului (3), în temeiul articolului 4 alineatul (1) din Regulamentul (CE) nr. 378/2007 al Consiliului (4), în temeiul articolului 190a din Regulamentul (CE) nr. 1234/2007 al Consiliului (5) și în temeiul articolului 9 alineatul (1), al articolului 10 alineatul (3), al articolului 134 și al articolului 135 din Regulamentul (CE) nr. 73/2009 al Consiliului (6), sunt puse la dispoziția Fondului european agricol pentru dezvoltare rurală (FEADR), precum și sumele disponibile pentru cheltuielile Fondului european de garantare agricolă (FEGA).

               (2)

               Articolul 136 din Regulamentul (CE) nr. 73/2009 permite statelor membre ca, începând cu exercițiul financiar 2011, să transfere către FEADR o sumă calculată în conformitate cu articolul 69 alineatul (7) din Regulamentul (CE) nr. 73/2009, în loc de a recurge la articolul 69 alineatul (6) litera (a) din regulamentul respectiv.

               (3)

               Sumele disponibile pentru transfer au fost calculate și fixate în anexa III la Regulamentul (CE) nr. 639/2009 al Comisiei din 22 iulie 2009 de stabilire a normelor de implementare a Regulamentului (CE) nr. 73/2009 al Consiliului în ceea ce privește ajutorul specific (7).

               (4)

               Germania și Suedia au decis să se prevaleze de articolul 136 din Regulamentul (CE) nr. 73/2009.

               (5)

               Decizia 2008/788/CE a Comisiei din 3 octombrie 2008 de stabilire a sumelor nete care rezultă din aplicarea modulării voluntare în Portugalia pentru anii calendaristici 2009-2012 (8) a fost abrogată și înlocuită de Decizia 2009/780/CE a Comisiei (9) pentru a ține seama de decizia Portugaliei de a nu aplica modularea voluntară pentru anul calendaristic 2009.

               (6)

               Prin urmare, Decizia 2009/379/CE trebuie modificată în consecință,

         DECIDE:
   Articol unic
   Anexa la Decizia 2009/379/CE se înlocuiește cu textul din anexa la prezenta decizie.

      Adoptată la Bruxelles, 22 octombrie 2009.

            Pentru Comisie

         Mariann FISCHER BOEL

            Membru al Comisiei

      (1)  JO L 209, 11.8.2005, p. 1.

      (2)  JO L 117, 12.5.2009, p. 10.

      (3)  JO L 270, 21.10.2003, p. 1.

      (4)  JO L 95, 5.4.2007, p. 1.

      (5)  JO L 299, 16.11.2007, p. 1.

      (6)  JO L 30, 31.1.2009, p. 16.

      (7)  JO L 191, 23.7.2009, p. 17.

      (8)  JO L 271, 11.10.2008, p. 44.

      (9)  A se vedea pagina 59 din prezentul Jurnal Oficial.

      ANEXĂ

            „ANEXĂ

                        (milioane EUR)

                        Exercițiul bugetar

                        Sume puse la dispoziția FEADR

                        Sold net disponibil pentru cheltuielile FEGA

                        Articolul 10 alineatul (2) din Regulamentul (CE) nr. 1782/2003

                        Articolul 143d din Regulamentul (CE) nr. 1782/2003

                        Articolul 9 alineatul (1) din Regulamentul (CE) nr. 73/2009

                        Articolul 134 din Regulamentul (CE) nr. 73/2009

                        Articolul 135 din Regulamentul (CE) nr. 73/2009

                        Articolul 136 din Regulamentul (CE) nr. 73/2009

                        Articolul 4 alineatul (1) din Regulamentul (CE) nr. 378/2007

                        Articolul 190a alineatul (2) din Regulamentul (CE) nr. 1234/2007

                        2007

                        984

                        22

                        44 753

                        2008

                        1 241

                        22

                        362

                        44 592

                        2009

                        1 305,7

                        22

                        424

                        40,66

                        44 886,64

                        2010

                        1 867,1

                        22

                        397

                        82,11

                        44 777,79

                        2011

                        2 095,3

                        22

                        484

                        51,6

                        403,9

                        122,61

                        44 437,59

                        2012

                        2 355,3

                        22

                        484

                        51,6

                        372,3

                        122,61

                        44 685,19

                        2013

                        2 640,9

                        22

                        484

                        51,6

                        334,9

                        122,61

                        44 917,99”